خاریجی ایشلر ناظیری مولود چاووش اوغلو سوسیال مئدیا حسابیندا "تورک دؤولت‌لری تشکیلاتی (ت.د.ت) بیر خیال ایدی، گئرچک اولدو" پای‌لاشیمی ائده‌رک، "بؤیوک گوج رقابتی‌نین سرعتلندیگی بیر زاماندا، کؤک‌لریمیزین اولدوغو جوغرافیامیزلا علاقه‌لریمیزی داها دا درینلشدیرجییک" دئییب.
ناظیر چاووش اوغلو توییتر حسابیندان "تورک دؤولت‌لری تشکیلاتی، ، قیریشیمجی، اینسانی و افکتیو سیاستیمیز" مئساژی ایله تورک دؤولت‌لری تشکیلاتی-نین اینکیشاف سوره جینی و بونونلا باغلی قیمتلندیرمه‌لرینی پایلاشیب.
چاووش اوغلو 2009-جو ایلده رهبرلیک ائتدیک‌لری تورک شوراسینی 2021-جی ایل ایستانبول ذیروه توپلانتی‌سیندا تورک دؤولت‌لری تشکیلاتینا (ت.د.ت) چئویردیک‌لرینی بیلدیریب.
ناظیر چاووش اوغلو اؤزبکیستانین تام حقوقلو عضو، ماجاریستان و تورکمنیستانین ایسه موشاهیدچی عضو اولماسی ایله عائله شوراسینی داها دا گئنیشلندیردیک‌لرینی وورغولاییب.
تورکیه-نین 2022-جی ایلده‌کی نؤوبتی صدرلیگی زامانی قوزیی قیبریس تورک جمهوریتی‌نین آنایاسال آدی و بایراغی ایله تورک دؤولت‌لری تشکیلاتی-نین موشاهیدچی عضوو اولدوغونو خاطیرلا‌دان چاووش اوغلو، "تورکپا، تورکسوی، اولوسلار آراسی تورک آکادمیسی و اولوسلار آراسی تورک مدنیتی تشکیلات‌لارینی بیر آرایا توپلادیق" ایفاده‌سینی پایلاشیب.
تشکیلات داخیلینده مرکزی ایستانبول-دا اولا‌جاق تورک یاتیریم فوندونو قوردوق‌لارینی قئید ائدن چاووش اوغلو، "بؤیوک گوج رقابتی‌نین سرعتلندیگی بیر زاماندا، کؤک‌لریمیزین اولدوغو جوغرافیامیزلا علاقه‌لریمیزی داها دا درینلشدیرجییک" دئییب.
